b'\n_START_ARTICLE_\nAbraham Samojlovi\xc4\x8d Bezikovi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nBezikovi\xc4\x8d je izhajal iz dru\xc5\xbeine karajtskih Judov. \xc5\xa0tudiral je na Univerzi v Sankt Peterburgu pri Markovu. Tu je leta 1912 diplomiral. Zatem je za\xc4\x8del raziskovati v teoriji verjetnosti. Spreobrnil se je v pravoslavno vero. Leta 1916 se je poro\xc4\x8dil in se pridru\xc5\xbeil ruski pravoslavni cerkvi. Leta 1917 so ga imenovali za profesorja v Permu. Tedaj ga je za dve leti zajela dr\xc5\xbeavljanska vojna. Leta 1920 je za\xc4\x8del slu\xc5\xbebovati na petrograjski univerzi._NEWLINE_Leta 1924 je od\xc5\xa1el v K\xc3\xb8benhavn k Bohru s pomo\xc4\x8djo Rockefellerjeve \xc5\xa1tipendije za znanstveno delo. Tu je raziskoval skoraj periodi\xc4\x8dne funkcije, ki nosijo njegovo ime. Po obisku Hardyja v Oxfordu je leta 1926 pou\xc4\x8deval na Univerzi v Liverpoolu in leta 1927 na Univerzi v Cambridgeu._NEWLINE_Najve\xc4\x8d je raziskoval kombinatori\xc4\x8dne metode in vpra\xc5\xa1anja iz realne analize, Kakejev problem igle, Hausdorff-Bezikovi\xc4\x8devo razse\xc5\xbenost v fraktalni geometriji. Ti dve podro\xc4\x8dji sta se kasneje izkazali za izredno pomembni. Raziskoval je tudi v teoriji mere in v teoriji funkcij kompleksnih in realnih spremenljivk._NEWLINE_Bezikovi\xc4\x8d je zelo vplival na italijanskega ekonomista Sraffo. Po letu 1940 sta bila oba \xc4\x8dlana Kolid\xc5\xbea Trinity (Trinity College). Vplival je tudi na Lindleyja, enega od ustanoviteljev Bayesovega gibanja v Zdru\xc5\xbeenem kraljestvu._NEWLINE_Leta 1950 je na matemati\xc4\x8dni stolici Rousea Balla v Cambridgeu nasledil Littlewooda in se leta 1958 upokojil.'